黃起有

黄起有（），字應似，號改庵，福建莆田縣人。明朝政治人物。

生平
天啟元年（1621年）辛酉科舉人乾隆《莆田縣志·卷十三·選舉》：天啟元年辛酉（舉人） ……黃起有 字應似，希韶曾孫，戊辰進士。，崇禎元年（1628年）戊辰科成進士，選庶吉士，授翰林院编修，直起居注。十年丁丑（1637年）分校禮闈，升國子監司業，晉祭酒事。历左中允、左諭德，侍經筵日講，掌制誥。十二年己卯典試順天府，所得名士有成克鞏、杜立德等，升左庶子。奉使江右，過長洲，聞闯贼陷京师，遂歸鄉侍母。隆武帝繼位，擢任少詹事、禮部左侍郎兼侍讀，曾疏救林必達錢海岳《南明史·卷四十三·列傳第十九》：（林必達）與陳謙謁福京，通書鄭芝龍，意欲私自招徠之而不及疏聞。上（隆武）以其欺謾扇惑，兼以芝龍愧憤不出，故逮下獄。黃起有疏救不許，……起有，字應似，莆田人。崇禎元年進士，改庶吉士。歷編修、國子司業、祭酒、中允、諭德、左庶子。奉使江西，過蘇州，聞北京亡，歸里。紹宗擢少詹事、禮部左侍郎兼侍讀。卒年八十三。。母喪，起有年迫七十，猶為孺子哭。著有《慵山诗集》若干卷，善草书，蒼秀軒翔，絶得古人笔法，世争珍之。年八十三卒乾隆《莆田縣志》·卷二十二·人物：黃起有，字應似，希韶曾孫，崇禎戊辰進士。選庶吉士，授編修，直起居注；丁丑分校禮闈，陞國子司業，晉祭酒，事訓課規程六館稱焉。歷左中允、左諭德，侍經筵日講，掌制誥；時國步方艱，當宇銳於求治，廷臣議論日繁，無稗實用。起有處綸扉近地，調劑委曲，入代絲綸，簡質嚴重，動中機宜，中外韙之。己卯典試順天，所得士後多躋公輔，如成相國克鞏、杜相國立德其最著也。陞左庶子，奉使江右，過長洲聞闖賊陷京，以母老遂歸；母歿時，起有年迫七十，猶為孺字哭林居，登臨贈答皆貧交故舊，無一語及朝右顯榮者。著有《慵山詩集》若干卷，善草書，蒼秀軒翔，絕得古人筆法，世人爭珍之，年八十二卒。。

 家族 
曾祖父黄希韶，常州府通判。

參考文獻

Q
Category:莆田人
Category:天啓元年辛酉科福建鄉試舉人
Category:明朝庶吉士
Category:明朝翰林院编修
Category:明朝國子監司業
Category:明朝國子監祭酒
Category:南明詹事府官員
Category:南明禮部左侍郎
Category:明朝翰林院侍讀
Category:南明翰林院官員